
  Devätnásť


  Už devätnásť rokov

  kladieme obrázky na policu šťastia.


  Nakreslené z lásky, zo sklamania,

  zamrznuté za sklom času.


  Úsmevy,

  zabudnuté v tichu rannej kávy.


  Vášeň,

  uloženú na dne vína.


  Sklamania

  zo skrytých tajomstiev.


  Už devätnásť rokov

  chodíme na hrob svojej nevinnosti.


  A čo mi dáš?


  A čo mi dáš Bože môj

  túto zimu snov


  Čím si ťa udobrím

  ja nehodný úsudku


  Zavetril som strach

  z nepotrebných rolí


  Bozkom ťa zrádzam

  bozkom ligotavým


  Zatúlaný pocit šťastia

  v drevenom autíčku


  keď sme sa úprimne smiali

  na chodbách školy


  Prosím ťa príď ku mne

  napíš pieseň modrookú


  Nech opäť rozkvitnem

  v tôni tvojho páperia


  [image: ]


  Ako čiary na nebi


  Ako čiary na nebi

  miznú naše túžby po sebe.


  Rozplynú sa s východom hviezd.

  Kto po nich zaplače?


  Ako paru nášho dychu

  ich pohltí nekonečné nebo.


  V tomto svete neuveriteľnej náhody.


  Dotyky našich pier miznú,

  akoby sme tu nikdy neboli.


  Tak splynieme vo večnosť.


Archa

V polnočnom šere rozopnutých košieľ,

  v krajine smiechu a sĺz

  objatie ticho dojíma.

Na špičkách,

  v trinástej komnate

  perami skladáme symfóniu nádeje.

